**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS TARYBOS 2010 M. LIEPOS 29 D. SPRENDIMO NR. T2‑196 „DĖL REPREZENTACINIO KLAIPĖDOS MIESTO FESTIVALIO STATUSO SUTEIKIMO IR JO DALINIO FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ PAKEITIMO“**

1. **Sprendimo projekto esmė.**

Šiuo sprendimu būtų pakeista Reprezentacinio Klaipėdos miesto festivalio statuso suteikimo ir jo dalinio finansavimo iš savivaldybės biudžeto lėšų tvarkos aprašo (toliau - Tvarka), patvirtinto Klaipėdos miesto savivaldybės tarybos 2010-07-29 sprendimu Nr. T2-196 „Dėl reprezentacinio Klaipėdos miesto festivalio statuso suteikimo ir jo dalinio finansavimo iš savivaldybės biudžeto lėšų tvarkos aprašo patvirtinimo“ 22 ir 26 punktai.

Pakeitimo esmė:

1. didinamos galimo skirti finansavimo ribos;
2. tikslinama lėšų skyrimo tvarka;

Su visuomene dėl šio sprendimo projekto konsultuotasi nebuvo, nes šiuo atveju atliekami galiojančios Tvarkos nežymūs, nustatyto teisinio reguliavimo esmės nekeičiantys pakeitimai. Be to, šiuo sprendimo projektu siekiama ne pabloginti, o pagerinti į dalinį finansavimą galinčių pretenduoti festivalių rengėjų padėti – paraiškas teikiantys subjektai galės tikėtis didesnio finansavimo.

1. **Priežastys ir kuo remiantis parengtas sprendimo projektas.**

Pagal Klaipėdos miesto savivaldybės tarybos 2017-12-22 sprendimu Nr.T2-290 patvirtintą Klaipėdos miesto savivaldybės strateginį veiklos planą 2016-2018 m. yra numatyta didinti finansavimą Kultūros plėtros programai. Todėl atsiranda galimybė didesne apimtimi finansuojant Klaipėdos miesto reprezentacinius festivalius, siekiant didinti jų meninę kokybę ir žinomumą nacionaliniu bei tarptautiniu mastu.

Tvarkos aprašo projekte siūloma padidinti reprezentacinių Klaipėdos festivalių finansavimo ribas: nuo 20 000 Eur iki 100 000 Eur. Pagal dabar galiojančią Tvarką reprezentaciniams festivaliams galima skirti nuo 7 240,5 Eur iki 20 273,40 Eur,

Taip pat siūloma patikslinti ir suvienodinti lėšų skyrimo tvarką: visiems reprezentaciniams festivaliams lėšos skiriamos savivaldybės administracijos direktoriaus įsakymu, tačiau sutartys dėl festivalio dalinio finansavimo sudaromos tik su tais vykdytojais, kurie nėra savivaldybės biudžetinės įstaigos.

1. **Kokių rezultatų laukiama.**

Patvirtinus naują Tvarkos pakeitimus, bus sudaromos palankios sąlygos didinti reprezentacinių Klaipėdos festivalių meninę kokybę bei žinomumą ir aiškiau reglamentuotas lėšų skyrimas.

1. **Lėšų poreikis sprendimo įgyvendinimui.**

Lėšų poreikis šio sprendimo įgyvendinimui priklausys nuo to, keliems festivaliams bus suteiktas reprezentacinio Klaipėdos miesto festivalio statusas. Tvarkoje numatoma galimybė suteikti reprezentacinio festivalio vardą ne daugiau kaip 8 festivaliams.

2016 metais penkių (5) Klaipėdos miesto reprezentacinių festivalių daliniam finansavimui buvo skirta 80 000 eurų.

Jeigu 2017 m. būtų nuspręsta naujam 3 metų laikotarpiui Klaipėdos miesto reprezentacinio festivalio statusą suteikti penkiems (5) festivaliams, maksimalus lėšų poreikis šio sprendimo įgyvendinimui būtų 500 000 Eur (5 x 10 000 Eur), minimalus lėšų poreikis būtų 100 000 Eur (5 x 20 000 Eur), vidutiniškas lėšų poreikis būtų 250 000 Eur (5 x 50 000 Eur).

2017 m. Kultūros plėtros programoje reprezentacinių Klaipėdos festivalių daliniam finansavimui numatyta 200 000 Eur.

1. **Sprendimo projekto rengimo metu gauti specialistų vertinimai.**

Nėra.

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nėra.

PRIDEDAMA:

1. Reprezentacinio Klaipėdos miesto festivalio statuso suteikimo ir jo dalinio finansavimo iš savivaldybės biudžeto lėšų tvarkos aprašas, patvirtintas Klaipėdos miesto savivaldybės tarybos 2010 m. liepos 29 d. sprendimu Nr.T2-196, 4 lapai;

2. Reprezentacinio Klaipėdos meno festivalio statuso suteikimo ir jo dalinio finansavimo iš savivaldybės biudžeto lėšų tvarkos aprašo projekto lyginamasis variantas, 4 lapai.

Kultūros skyriaus vedėjas Narūnas Lendraitis

R. Mažonienė. 39 61 74

2017-01-18